Nome

Cognome

Matricola

5-11-15

**Lingua e trad. 2014-15 dott. MANCA - Marziale con dizionario (fare la brutta qui, la bella sul retro)**

**59**

Et dolet et queritur sibi non contingere frigus
     propter sescentas Baccara gausapinas,
optat et obscuras luces uentosque niuesque,
     odit et hibernos, si tepuere, dies.
Quid fecere mali nostrae tibi, saeue, lacernae              5
     tollere de scapulis quas leuis aura potest?
Quanto simplicius, quanto est humanius illud,
     mense uel Augusto sumere gausapinas!

**60**

Laudat, amat, cantat nostros mea Roma libellos,
     meque sinus omnes, me manus omnis habet.
Ecce rubet quidam, pallet, stupet, oscitat, odit.
     Hoc uolo: nunc nobis carmina nostra placent.

**61**

Rem factam Pompullus habet, Faustine: legetur
     et nomen toto sparget in orbe suum.
"Sic leue flauorum ualeat genus Vsiporum
     quisquis et Ausonium non amat imperium."

Nome

Cognome

Matricola

5-11-15

**Lingua e trad. 2014-15 dott. MANCA - Marziale senza dizionario (fare la brutta qui, la bella sul retro)**

**XLIV**

Alciden modo Vindicis rogabam
esset cuius opus laborque felix.
Risit, nam solet hoc, levique nutu
'Graece numquid' ait 'poeta nescis?
inscripta est basis indicatque nomen.'              5
Lusìppou lego, Phidiae putavi.

**XLV**

Miles Hyperboreos modo, Marcelline, triones
       et Getici tuleras sidera pigra poli:
ecce Promethei rupes et fabula montis
       quam prope sunt oculis nunc adeunda tuis!

**Lingua e trad. 2014-15 dott. MANCA - Tacito con dizionario (fare la brutta qui, la bella sul retro)**

Nome

Cognome

Matricola

5-11-15

Incessit dein religio quonam in templo locandum foret donum quod pro valetudine Augustae equites Romani voverant equestri Fortunae: nam etsi delubra eius deae multa in urbe, nullum tamen tali cognomento erat. repertum est aedem esse apud Antium quae sic nuncuparetur, cunctasque caerimonias Italicis in oppidis templaque et numinum effigies iuris atque imperii Romani esse. ita donum apud Antium statuitur. et quoniam de religionibus tractabatur, dilatum nuper responsum adversus Servium Maluginensem flaminem Dialem prompsit Caesar recitavitque decretum pontificum, quotiens valetudo adversa flaminem Dialem incessisset, ut pontificis maximi arbitrio plus quam binoctium abesset, dum ne diebus publici sacrificii neu saepius quam bis eundem in annum.

Nome

Cognome

Matricola

05-11-15

**Lingua e trad. 2014-15 dott. MANCA - Tacito senza dizionario (fare la brutta qui, la bella sul retro)**

Attonitas subito terrore mentes falsum gaudium in languorem vertit, repertis qui descivisse a Vitellio exercitum ementirentur. is rumor ab exploratoribus Vitellii dispersus, an in ipsa Othonis parte seu dolo seu forte surrexerit, parum compertum. omisso pugnae ardore Othoniani ultro salutavere; et hostili murmure excepti, plerisque suorum ignaris quae causa salutandi, metum proditionis fecere. tum incubuit hostium acies, integris ordinibus, robore et numero praestantior.

Nome

Cognome

Matricola

05-11-15

**Lingua e trad. 2015-16 dott. MANCA - Fedro con dizionario (fare la brutta qui, la bella sul retro)**

**II. Duo Milites et Latro**

Duo cum incidissent in latronem milites,
unus profugit, alter autem restitit
et uindicauit sese forti dextera.
Latrone excusso timidus accurrit comes
stringitque gladium, dein reiecta paenula
"Cedo" inquit "illum; iam curabo sentiat
quos attemptarit." Tunc qui depugnauerat:
"Vellem istis uerbis saltem adiuuisses modo;
constantior fuissem uera existimans.
Nunc conde ferrum et linguam pariter futilem.
Vt possis alios ignorantes fallere,
ego, qui sum expertus quantis fugias uiribus,
scio quam uirtuti non sit credendum tuae."
Illi adsignari debet haec narratio,
qui re secunda fortis est, dubia fugax.

Nome

Cognome

Matricola

05-11-15

**Lingua e trad. 2014-15 dott. MANCA - Fedro senza dizionario (fare la brutta qui, la bella sul retro)**

**VII. Vulpes ad Personam Tragicam**

Personam tragicam forte vulpes viderat;
quam postquam huc illuc semel atque iterum verterat,
'O quanta species' inquit 'cerebrum non habet!'
Hoc illis dictum est quibus honorem et gloriam
Fortuna tribuit, sensum communem abstulit.

**XII. Cervus ad Fontem**

Laudatis utiliora quae contempseris,
saepe inveniri testis haec narratio est.
Ad fontem cervus, cum bibisset, restitit,
et in liquore vidit effigiem suam.